open-index/open-wikipedia-markdown huggingface dataset:
Santo Niño de Malolos

Ang **Santo Niño de Malolos** ang patron ng barangay Sto. Niño (dating kilala sa tawag na Kamistisuhan)sa Lungsod ng Malolos, Bulacan. Ang kapistahan nito ay ipinagdiriwang tuwing huling Linggo sa buwan ng Enero at siyang itinuturing na pinakamalaking pagpaparangal sa batang Hesus sa buong Luzonhttp://www.bulacan.gov.ph/tourism/touristspot.php?id=87 
.

## Mga Sanggunian
Kategorya:Mga pamagat para kay Hesus
Kategorya:Hesus
Kategorya:Katolisismo
Ina ng Pitong Hapis

Ang **Ina ng Pitong Hapis** (Latin: *Mater Dolorosa*; Ingles: *Our Lady of Sorrows*) ay isang titulo ng Mahal na Birheng Maria. Ito ay kaugnay ng mga hapis o dalamhati sa kanyang buhay. Isang kilala at paboritong paksa ito sa sining sa loob ng Simbahang Katoliko. 

Ang Pitong Hapis ni Maria ay isang tanyag na debosyon sa mga Katoliko. Sila ay may ilang mga panalangin na humihikayat na pagnilayan ang kanyang Pitong Hapis. Gayundin naman, mayroon ding kaugnay na debosyon para sa Pitong Tuwa ni Maria.

## Ang pitong mga hapis
Ang Pitong Hapis ay mga pangyayari sa buhay ng Mahal na Birheng Maria at isang kilalang debosyon. Madalas din itong maging paksa sa mga likhang-sining.

Ugali na ng mga Katoliko ang magdasal araw-araw ng isang Aba Ginoong Maria para sa bawat Hapis.

# Ang Hula ni Simeon sa sanggol na si Hesus (Lukas 2:34)
# Ang Pagtakas Patungong Ehipto ng Banal na Mag-Anak (Mateo 2:13)
# Ang Pagkawala ng Batang Hesus ng Tatlong Araw (Lukas 2:43)
# Ang Pagkasalubong ni Hesus at Maria sa Daan ng Krus (Lukas 23:26)
# Ang Pagkamatay ni Hesus sa Krus, kung saan ang kanyang Ina'y nakatayo sa paanan ng Krus (Juan 19:25)
# Ang Pagbababa Mula sa Krus kay Hesus, kung saan kinalong ni Maria ang bangkay ni Hesus (Mateo 27:57)
# Ang Paglilibing kay Hesus (Juan 19:40)

## Tingnan din
*Ina ng Peñafrancia

Kaurian:Mga titulo ng Birheng Maria
Hirohisa Fujii

Si  ay isang politikong Hapones na kasapi ng Kapulungan ng mga Kinatawan sa Diet (pambansang lehislatura) at Kalihim-Heneral ng Partido Demokratiko ng Hapon (DPJ). Isinilang sa Tokyo, nagtapos sa Unibersidad ng Tokyo at dating opisyal ng Ministeryo ng Pananalapi, nahalal siya sa Kapulungan ng mga Konsehal sa unang pagkakataon noong 1977 bilang kasapi ng Partido Demokratiko Liberal. Noong 1993 sumali siya sa pagkakabuo ng Japan Renewal Party, na kalauna'y naging bahagi ng DPJ. 

Taong 2009 nahirang siyang Ministro ng Pananalapi matapos ang pagkahalal kay Yukio Hatoyama bilang Punong Ministro. Dahil sa altapresyon at kapagalan, nagbitiw si Fujii noong Enero 5, 2010.

## Mga sanggunian 
## Mga kawing panlabas 
* Opisyal na websayt  sa wikang Hapones.

 
 

Kaurian:Mga ministro ng pamahalaan ng Hapon
Kaurian:Kasapi ng Kapulungan ng mga Kinatawan ng Hapon
Kaurian:Kasapi ng Kapulungan ng mga Konsehal
Daluyang Dauletabad–Salyp Yar

Ang **Daluyang Dauletabad–Salyp Yar** (kilala rin bilang **Daluyang Dauletabad–Sarakhs–Khangiran**) ay isang daluyang ng natural na gas mula sa kabukiran ng gas sa Dauletabad sa Turkmenistan patungong Salyp Yar sa Iran, kung saan ito konektado sa sistemang Iran Gas Trunkline.  Malaking tulong ito na magbibigay ng iba't-ibang ruta ng gas mula sa Turkmenistan, na magdodoble sa pagluluwas ng gas patungong Iran.

May inisyal o paunang kapasidad ang daluyan ng 6&nbsp;bilyong kubiko-metro (bcm) ng natural na gas kada-taon, na kalauna'y tataas sa 12 12&nbsp;bcm. Kasama ang iba pang maliit na daluyang Turkmenistan–Iran, at Daluyang Korpezhe–Kurt Kui, magkakaroon ng kakayahan ang Turkmenistan na magpadala ng hanggang 20&nbsp;*bcm* ng gas. Ang mga guguling pangkonstruksyon para sa linya ng tubo ay may sumang US$180&nbsp;milyong&nbsp;mga dolyar.  Natapos ang daluyan noong Oktubre 2009, at pinasinayaan noong 6 Enero 2010 nina pangulong Mahmoud Ahmadinejad at Gurbanguly Berdimuhamedow. Sa pasinaya, sinabi ni Ahmadinejad na, "Ang dalawang ito ay hindi lamang proyektong pang-ekonomiya, subalit pagpapakita rin ng matibay na ugnayan at interes ng dalawang bansa gayundin ang patas na relasyon sa rehiyon ... Magandang pampasigla ang daluyang ito sa ugnayang pang-enerhiya ng Turkmenistan at Iran, kasama rin ang pagdadala ng gas mula sa Turkmenistan patungong Persian Gulf at sa pamilihang pandaigdig."

## Tingnan din
* Daluyang Korpezhe–Kurt Kui

## Mga sanggunian
Kategorya:Mga daluyan ng natural na gas sa Asya
Kaurian:Enerhiya sa Turkmenistan
Kaurian:Mga daluyan ng langis at gas sa Iran
Kaurian:Gitnang Asya
Daluyang Korpeje–Kordkuy

Ang **Daluyang Korpeje–Kordkuy** ay isang  kahabang daluyan ng natural na gas mula sa Korpeje field hilaga ng Okarem sa kanlurang Turkmenistan patungo sa Kordkuy sa Iran.  haba ng daluyan ang bumabagtas sa Turkmenistan samantalang  naman ang bumabagtas sa Iran.

Noong Oktubre 1995, napagdesisyunan ng National Iranian Oil Company na gawin ang daluyan para madalhan ng suplay ang malayong hilagang bahagi ng Iran.  Nagawa ang daluyan noong 1997 at ito'y nagkakahalaga ng 190&nbsp;milyong dolyar.  Iran financed 90% of construction costs, which was later paid back by gas deliveries.

## Tingnan din
* Daluyang Dauletabad–Salyp Yar

## Mga sanggunian
Kategorya:Mga daluyan ng natural na gas sa Asya
Kaurian:Enerhiya sa Turkmenistan
Kaurian:Mga daluyan ng langis at gas sa Iran
Kaurian:Gitnang Asya
John James Audubon

Si **John James Audubon** (26 Abril 1785&nbsp;– 27 Enero 1851) ay isang Pranses-Amerikanong ornitologo, naturalista, mangangaso, at pintor. Nagpinta, nagkatologo, at naglarawan ng mga ibon ng Hilagang Amerika sa anyong mas mataas ang kalidad kaysa mga nauna pa sa mga ito. Sa kanyang sukat na napakalaking personalidad at mga nakamit o nagawa, tila siya ang kumakatawan sa bagong nasyong Amerikano ng Estados Unidos.

Kategorya:Mga pintor mula sa Pransiya
Kategorya:Mga pintor mula sa Estados Unidos
Kategorya:Mga mangangaso
Kategorya:Mga ornitologo
Kategorya:Mga naturalista
Bobsley

thumb|right|Isang makabagong bobsled.
thumb|right|Isang koponang nakalulan sa isang makalumang bobsled sa Davos noong 1910.

Ang **bobsley**, **bobsled**, **bob-isley**, **bob-isled**, o **betotrineo** (Ingles: *bobsleigh*, *bobsledge*, *bobsled*; Kastila: *betotrineo*) ay isang sasakyang pangniyebe o pangyelo na kahawig ng isang kareta, patuki, o paragos; sa halip na may gulong, mayroon ito kareta.  Sa larangan ng palakasan, isa itong isports na "nilalaro" o isinasagawa tuwing Pangtaglamig na Palarong Olimpiko.  Isinasagawa ito sa pamamagitan ng pagsakay sa karetang pinadaraan sa niyeluhang landas.  Dinisenyo ang isports na ito na may kaugnayan sa aerodinamiks o buhag-isiga.

## Mga sanggunian 
Kategorya:Sasakyang pangniyebe
Kategorya:Palakasan
Apolo Ohno

Si **Apolo Anton Ohno** (; ipinanganak noong May 22, 1982) ay isang Amerikanong manlalaro at katunggali sa pabilisan sa pag-iiskeyting sa maiksing landas. Limang ulit siyang naging medalista (dalawang ginto, isang pilak, at isang tanso) sa Olimpiko sa Taglamig.

Kategorya:Mga Amerikano
Kategorya:Mga manlalaro
Ministro ng Pananalapi (Hapon)

Ang  ay ang kasapi ng Gabinete ng Hapon na responsable sa Ministeryo ng Pananalapi.  Ang posisyong ito ang dating itinuturing na pinakamakapangyarihang posisyon sa Hapon at gayundin sa buong mundo, dahil sa kasaysayan ang Hapon ang may hawak ng pinakamalaking foreign exchange reserves.  Sa ngayon ang katawagang iyon ay nalipat na sa mga gobernador ng Bangko ng Hapon, dahil sa katatayuan ng Hapon bilang pinakamalaki at pinakamababang magpatong ng presyo. 

## Talaan ng mga Ministro ng Pananalapi simula 1945
###### *Juichi Tsushima 1945
*Keizo Shibusawa 1945-1946
*Tanzan Ishibashi 1946-1947
*Shotaro Yano 1947
*Takeo Kurisu 1947-1948
*Tokutaro Kitamura 1948
*Sanroku Izumiyama 1948
*Hayato Ikeda 1949-1952, 1956-1957
*Tadaharu Mukai 1952-1953
*Sankuro Ogasawara 1953-1954
*Naoto Ichimanda 1954-1956, 1957-1958
*Eisaku Satō 1958-1960
*Mikio Mizuta 1960-1962, 1966-1968, 1971
*Kakuei Tanaka 1962-1965
*Takeo Fukuda 1965-1966, 1968-1971, 1973-1974
*Kojiro Ueki 1971-1972
*Kichi Aichi 1972-1973
*Masayoshi Ohira 1974-1976
*Hideo Bo 1976-1977
*Tatsuo Murayama 1977-1978, 1988-1989
*Ippei Kaneko 1978-1979
*Noboru Takeshita 1979-1980, 1982-1986
*Michio Watanabe 1980-1982
*Kiichi Miyazawa 1986-1988, 1998-2001
*Ryutaro Hashimoto 1988-1991
*Tsutomu Hata 1991-1992
*Yoshiro Hayashi 1992-1993
*Hirohisa Fujii 1993-1994
*Masayoshi Takemura 1994-1996
*Wataru Kubo 1996
*Hiroshi Mitsuzuka 1996-1998
*Hikaru Matsunaga 1998
*Kiichi Miyazawa 1998-2001

*Kiichi Miyazawa Jan 2001 - Apr 2001
*Masajuro Shiokawa Apr 2001-2003
*Sadakazu Tanigaki 2003-2006
*Koji Omi 2006-2007
*Fukushiro Nukaga 2007-2008
*Bunmei Ibuki 2008
*Shoichi Nakagawa 2008-2009
*Kaoru Yosano 2009
*Hirohisa Fujii Sept 2009- Ene 2010
*Naoto Kan Ene 2010
*Yoshihiko Noda 2010-2011
*Jun Azumi 2011-2012
*Kōriki Jōjima 2012
*Tarō Asō 2012-2021
*Shunichi Suzuki 2021-2024
*Katsunobu Katō 2024-2025
*Satsuki Katayama 2025-

## Mga sanggunian
*
Cecile Licad

Si **Cecile Licad** (Ipinanganak 11 Mayo 1961) ay isang tanyag na Pilipinang piyanista. Maaga siyang natutong tumugtog ng piyano. Isa siya sa magagaling na Pilipinong iskolar sa musika na pinag-aral sa Estados Unidos. Nanalo na siya sa ilang paligsahang pandaigdig sa pagtugtog ng piyano. Binansagan siyang "piyanista ng isang piyanista" ng *The New Yorker*, ang kanyang kasiningan niya, ay pinaghalong likas na musikero at mahusay na pagsasanay."

## Diskograpiya
# *Rachmaninoff Piano Concerto No. 2 in C minor and Rhapsody on a Theme of Paganini, in A minor Op.43* with the Chicago Symphony Orchestra with Claudio Abbado conducting from CBS Masterworks Records (1984).
#*Chopin Piano Concerto No. 2 and Saint-Saens Piano Concerto No. 2* with André Previn conducting the London Philharmonic Orchestra from CBS Masterworks.
#''Schumann's Carnaval, Papillons and Toccata in C Major* from Sony Classical (1990).
#*Tchaikovsky Piano Trio in A minor ('In Memory of a Great Artist'), Op. 50 and Brahms Trio for horn (or viola or cello), violin & piano in E flat major, Op. 40* with Nadja Salerno-Sonnenberg, Antonio Meneses and John Cerminaro from EMI (1994).
#*Cecile Licad Performs Chopin* for Music Masters (1995).
#*Franck & Brahms Sonatas: Salerno-Sonnenberg Licad* with Nadja Salerno-Sonnenberg for EMI.
#*Complete Beethoven Edition, Vol. 14: Misc. Chamber Works'' for Deutsche Grammophon (1997). Cecile with Patrick Gallois on flute performing Beethoven's *Six National Airs with Variations for Flute and Piano, Op. 105* and *Ten National Airs with Variations for Flute and Piano, Op. 107.*
#*Ravel: Piano Works* from Musical Heritage Society (1998).
#*Summerfest La Jolla 1998* from La Jolla Chamber Music Society (1998).
#*Marlboro Music Festival 50th Anniversary Album* from Bridge Records (2001). Cecile with Mieczyslaw Horszowski performing Beethoven's *Three Marches for Piano, 4 hands, Op. 45*.
#*Santa Fe Chamber Music Festival: Haydn Guitar Quartet in D Major; Korngold Piano Quintet* from Koch Classics (2002). Cecile with Arnold Steinhardt, Benny Kim and Eric Kim performing Korngold's *Piano Quintet in E Major, Op. 15.*
#*Louis Moreau Gottschalk: Piano Music* from Naxos (2003).
#*Casals Encores* from Hyperion Records (2011) with Cecile accompanying cellist Alban Gerhardt in an album of favorite encore pieces of Pablo Casals.

## Mga Sanggunian
## Mga kawing panlabas
*Cecile Licad's Official Web Site.
*Cecile Licad Music Samples on Amazon.com

Kategorya:Mga musiko mula sa Pilipinas
Kategorya:Mga piyanista
George Galloway

Si **George Galloway** (ipinanganak 16 Agosto 1954) ay isang politiko, may-akda at brodkaster naBriton, na naging Kasapi ng Parlamento simula noong 1987, at kilala sa kanyang kontra-digmaang mga pananaw. Dalawang beses siyang naging Labour MP, una para sa Glasgow Hillhead, at sumunod para sa Glasgow Kelvin, bago siya mapatalsik mula sa partido noong Oktubre 2003, at ang di-kalauna'y pagiging kasaping-nagtatag ng RESPECT; kasalukuyan siyang kinatawan ng Bethnal Green and Bow, kung saan siya nahalal noong 2005.

## Mga sanggunian 
|-

Kategorya:UK MPs 1987-1992
Kategorya:UK MPs 1992-1997
Kategorya:UK MPs 1997-2001
Kategorya:UK MPs 2001-2005
Kategorya:UK MPs 2005-
Dimas

Ang **Dimas** ay maaaring tumukoy sa:

*San Dimas, isang santo sa tradisyong Kristiyano na kilala rin bilang Nagtitikang Magnanakaw.
*San Dimas, California, isang lungsod sa California, Estados Unidos.
*Dimas Guzman, isang kilalang mayamang Pilipino at manunulat sa lalawigan ng Isabela. 
**Dimas Kadena*, isang pelikula mula sa Pilipinas.
*Don Dimas Querubin (Pob.), isang barangay sa Caoayan, Ilocos Sur, Pilipinas.
*Dimas-Ilaw, isang pangalan ginamit ni Emilio Jacinto, isang bayaning Pilipino, sa pagsusulat. 
*Damit ni San Dimas, isang akda ni Roman Dimayuga
**Dimas-Alang*, isang pahayagang pangmanggagawa na inilunsad ni Juan Abad.

## Tingnan din
*Dumas
Dumas

Ang **Dumas** ay maaaring tumukoy kina:

*San Dumas, ibang baybay sa pangalan ni San Dimas.
*Alexander Dumas (ama)
*Alexander Dumas (anak)
*Tony Dumas 
*Charles W. F. Dumas
Monica Maughan

Si **Monica Maughan** (15 Setyembre 1933 - 8 Enero 2010) ay isang Australyanong aktor na mayroong katangi-tangi at kilalang mga ginampanan sa pelikula, teatro at telebisyon.

## Talambuhay 
Ipinanganak siya sa Tonga sa mga Australyanong magulang at lumipat sa Melbourne, Australia para pumasok sa Unibersidad ng Melbourne. Naging kasapi sya ng Dramatic Club ng nasabing pamantasan. Nagsimula siya ng kanyang propesyunal na karera sa Union Repertory Theatre Company (URTC) noong 1957 kung saan gumanap siya bilang Capulat sa romantikong komedya ni Jean Anouilh ang *Ring Round the Moon*. Ang kanyang pangunahing pagganap ay nakuha nya noong ding taong iyon sa *Beauty and the Beast*. 

## Mga parangal
*Erik Kuttner Award para sa pag-arte Acting (1968) para sa *The Prime of Miss Jean Brodie* (MTC)
*Erik Kuttner Award pinakamahusay na Aktres (1971) bilang Anna Bowers sa *Three Months Gone* (MTC)
*AFI Award (Hoyts Prize) para sa pinakamahusay na pagganap (1971) para sa pangunahing tauhan sa *A City’s Child* (dir. Brian Kavanagh)
*Green Room Award para pinakamahusay na pangalawang Aktres (1983) bilang Mollie sa *Gulls* (MTC)
*Television Society of Australia Commendation para sa pagganap ng isang aktres sa mini-series (1985) para sa pagganap sa  *Flying Doctors* (Crawford's)
*Green Room Award para pinakamahusay na pangalawang Aktres (1987) bilang Mme Arcati sa *Blithe Spirit* (MTC)
*Green Room Award para pinakamahusay na pangalawang Aktres (1990) bilang Miss Prism sa *The Importance of Being Earnest* (MTC)
*Silver Logie Award Most Outstanding Actress (1995) bilang Monica McHugh sa *The Damnation of Harvey McHugh* (ABC)
*AFI Award para sa pinakamahusay na Aktres sa TV Drama (1995) bilang Monica McHugh sa *The Damnation of Harvey McHugh* (ABC)
*Green Room Award para sa pinakamahusay na Aktres sa (1998) para sa kanyang pagganap sa *Tear from a Glass Eye* (Playbox)
*Critics' Choice Award para sa pinakamahusay na pangalawang Aktres (2008) bilang guro sa *The Toy Symphony* (Belvoir St Company B)

## Mga sanggunian 
* Monica Maughan  - Stage acting credits
* "The Importance of Being Earnest" &mdash; (information and photos):
:http://www.ausstage.edu.au/indexdrilldown.jsp?xcid=59&f_event_id=1549  , http://www.ausstage.edu.au/indexdrilldown.jsp?xcid=59&f_event_id=12571  , http://www.ausstage.edu.au/indexdrilldown.jsp?xcid=59&f_event_id=12850  , http://www.ausstage.edu.au/indexdrilldown.jsp?xcid=59&f_event_id=14306  , http://www.ausstage.edu.au/indexdrilldown.jsp?xcid=59&f_event_id=13283  , http://www.imdb.com/title/tt0104490/ , http://nla.gov.au/nla.pic-an23386505 , http://nla.gov.au/nla.pic-an23386438

## Mga kawing panlabas
* 

Kaurian:Mga artista mula sa Australia
Carpaccio

:*Tungkol ito sa isang pagkaing Italyano. Para sa pintor ng ika-15 daang taon, pumunta sa Vittore Carpaccio.*

thumb|right|200px|Ang *Carpaccio*.

Ang ***Carpaccio*** (bigkas: /kar-pa-tsi-yo/) ay isang uri ng pagkaing may hilaw na karne o isda, katulad ng karne ng baka, karne ng bulo o karne ng guya, karne ng usa, salmon o tuna, na pangkalahatang hinahati o hinihiwa ng manipis o dinidikdik ng manipis at inihahain bilang isang pampagana o pulutan.

## Kasaysayan 
Ayon kay Arrigo Cipriani, ang pangkasalukuyang panahong may-ari ng ''Harry's Bar* sa Benesya, naimbento ang Carpaccio sa *Harry's Bar* sa Benesya, kung saan una itong inihain sa kondesang si Amalia Nani Mocenigo

Batay naman sa isa pang kuwento ukol sa simulain ng bantog na pagkaing ito, isinilang ang Carpaccio sa Restauranteng Savini sa Galleria Vittorio Emanuele sa Milan.  Mayroong isang mayamang kagalang-galang na babae, isang pang-araw-araw na parokyano ng kainan, na talagang pinagsabihan ng kanyang duktor na makakakain lamang siya ng karneng hilaw.  Noong panahong iyon, hindi katanggap-tanggap sa lipunan ang isang babae na nasa kanyang antas sa lipunan ang umorder ng "karneng hilaw" habang nasa pinaka-eleganteng restaurante sa loob ng lungsod.  Isang weyter ang nagmungkahing gumamit ang babae ng ibang pangalan para sa pagkain.  Nagkataon namang may isang larawang ipininta ni Vittore Carpaccio na nakasabit sa dingding ng Savini noong panahong iyon, at iminungkahi ng tagapagsilbi na gamiting "pangalang hudyat" o bansag para sa pagkain ang *Carpaccio*, upang hindi siya mapahiya kapag humihiling ng pagkaing nabanggit.  

## Sa kasalukuyan 
Pangkasalukuyang ginagamit ang katawagan upang tukuyin ang paghahanda ng karne o isdang inihahain ng hilaw at hiniwang manipis.  Pangkaraniwan sa mga bahay-kainan ang makakita ng mga prutas na katulad ng *Carpaccio ng pinya'' bilang pamutat o panghimagas.

## Tingnan din 
* Kinilaw

## Mga sanggunian 
Kaurian:Pagkain
Kaurian:Pampagana
Giovanni Bellini

Si **Giovanni Bellini** (sirka 1430&nbsp;– 1516) ay isang Italyanong pintor noong panahon ng Renasimyento, na maaaring higit na pinakakilala sa mag-anak na Bellini ng mga pintor na Benesyano. Ama niya si Jacopo Bellini, kapatid na lalaki niya si Gentile Bellini, at kapatid na lalaki niya sa batas si Andrea Mantegna. Itinuturing siya bilang nagdulot ng napakalaking pagbabago sa pagpipintang Benesyano, na nagdala rito papunta sa isang estilong mas nakasisiya sa pandama at mas makulay. Sa pamamagitan ng paggamit ng mga pinturang langis na malinaw at mabagal matuyo, nakalikha si Bellini ng malalim at mayamang mga tinta o bakas ng kulay at detalyadong mga dilim o anino sa larawang nakapinta. Nagkaroon ng malaking epekto sa paaralan ng Benesyanong pagpipinta, partikular na sa kanyang mga mag-aaral na sina Giorgione at Titian (kilala rin bilang Tiziano Vecellio o Vecelli), ang kanyang marangyang pagkukulay at matatas na atmosperikong mga tanawin.

## Mga sanggunian 
Kategorya:Mga pintor
Kategorya:Mga Italyano
Tiramisu

Ang **Tiramisu** (; ; ) ay isa sa pinakatanyag na Italyanong mamon.  Gawa ito mula sa *savoiardi* (na kilala rin bilang mga biskwit na "daliri ng babaeng kagalang-galang" o *lady finger biscuit* sa Ingles) na isinawak sa kapeng *espresso* o matapang na kape o rum, na pinatungan ng binating halo ng mga pula ng itlog, maskarpone, at asukal, at pinatungan ng kokwa.  Naging isa itong napakabantog na panghimagas.  Naging bahagi ito ng resipi para sa mga keyk, puding, at iba pang mga uri ng pamutat.

Kategorya:Panghimagas
Aaron David Gleason

Si **Aaron Gleason** (ipinanganak noong 12 Enero 1979 sa Hollywood, California bilang **Aaron David Gleason**) ay isang mang-aawit at miyembro ng banda ng *rock and roll* mula sa Estados Unidos.  Kilala rin siya  bilang **Gilly Leads**, at may taas na 6 na talampakan (1.83 metro).

## Talambuhay
Ama niya si Paul G. Gleason, isang kilalang guro ng pag-arte sa Los Angeles.  Isa namang aktres ang kanyang inang si Joanna Gleason, na nagwagi ng gantimpalang Tony dahil sa pagiging pinakamahusay na artista noong 1988 para sa musikal na palabas na *Into the Woods*.  Apo rin si Aaron Gleason ni Monty Hall, isang tagapagpasinaya ng palabas ng larong pantelebisyon.  Anak-anakang lalaki siya ni Chris Sarandon, isang Amerikanong aktor.

Noong 19 na taong gulang pa lamang si Aaron Gleason, pinili niya ang pangalang "Gilly Leads", na may pagpayag ng kanyang mga magulang.  Nag-aral siya sa Kolehiyo ng Emerson at sa Paaralan ng Pelikula ng USC (*USC Film School* sa Ingles).  Nakikilala ang kanyang banda noong mga panahong ito bilang *The Midnight Radio* (Ang Radyo ng Hatinggabi), isang pangalang hinango mula sa isang awitin sa palabas na musikal na "Hedwig and the Angry Inch" (Si Hedwig at ang Galit na Pulgada).  Gumanap na pangunahing tinig ng bandang ito si Gleason.  Noong 2003, napasa-ilalim ng pangangasiwa ng *Hybrid Recordings* ang kanyang bandang ito.

## Mga sanggunian
Kategorya:Mga mang-aawit mula sa Estados Unidos
Bernadette Farrell

Si **Bernadette Farrell** (ipinanganak noong 1957) ay isang Britanika at Katolikang mang-aawit ng mga himnong Kristiyanong sumikat sa iba't ibang denominasyon ng Kristiyanismo.  Nag-iisa siyang sumulat ng mga awiting ito, at sa ibang pagkakataon ay kasama ang kanyang asawang si Owen Alstott. Naglalathala rin siya ng mga tugtuging pambata.

Isa siya sa nangungunang mga kompositor na pangliturhiya ng Britanya at isa ring musikerang pastoral.  Dati siyang kasapi sa Pangkat ni San Thomas Moore (*St. Thomas More Group*) ng Londres.  Magmula sa dekada ng 1970, naging pinuno siya ng mga pagbabago sa pagsambang pangkatoliko sa Nagkakaisang Kaharian at maging sa labas ng bansa.

## Mga gantimpala
Noong 2006, nagwagi si Farrell ng pagtaguri bilang Manunugtog na Pastoral ng Taon ng NMP (o *NMP Pastoral Musician of the Year*).

## Mga sanggunian
## Mga kawing panlabas
*Larawan ni Bernadette Farrell, mula sa ocp.org
*Talaan ng mga komposisyon ni Bernadette Farrell, mula sa ocp.org

Kategorya:Mga manunulat ng awit
Kategorya:Mga musiko
Kategorya:Mga manunulat mula sa United Kingdom
Healing River

Ang ***Healing River***, na nangangahulugang "Nagpapagaling na Ilog" o "Nagbibigay Lunas na Ilog", ay isang awiting pangrelihiyong Kristiyano.  Kilala rin ito bilang ***O Healing River***, bagaman *Healing River* ang talagang tamang pamagat nito. 

## Panitik
Narito ang panitik ng awiting ito:

### Ingles
Sa orihinal na Ingles:
:*O healing river, send down your waters*
:*Send down your waters upon this land*
:*O healing river, send down your waters*
:*And wash the blood from off the sand*
:*This land is parching, this land is burning*
:*No seed is growing in the barren grounds*

:*O healing river, send down your waters*
:*O healing river, send  your waters down*
:*Let the seed of freedom awake and flourish*
:*Let the deep roots nourish, let the tall stalks rise*
:*O healing river, send down your waters*
:*O healing river, from out of the skies*

### Tagalog
Sa pagsasalin sa Tagalog:

:*O nakapagpapagaling na ilog, ipadalang pababa ang iyong mga tubig*
:*Ipadalang pababa ang mga tubig mo sa lupaing ito*
:*O nakapagpapagaling na ilog, ipadalang pababa ang iyong mga tubig*
:*At hugasan ang dugo magmula sa buhangin*
:*Natitigang ang lupaing ito, nasusunog ang lupaing ito*
:*Walang lumalaking buto sa mga lupang tuyo*

:*O nakapagpapagaling na ilog, ipadalang pababa ang iyong mga tubig*
:*O nakapagpapagaling na ilog, ipadalang pababa ang iyong mga tubig*
:*Hayaang gumising ang buto ng kalayaan at pasibulin*
:*Bayaang manginain ang malalalim na mga ugat, hayaang umangat ang matatayog na mga tangkay*
:*O nakapagpapagaling na ilog, ipadalang pababa ang iyong mga tubig*

## Mga sanggunian
## Mga kawing panlabas
*Palabas na nagpapakita ng pag-awit ng *Healing River*, mula sa csinewsletter,com

Kaurian:Mga awit
Take and Eat

Ang ***Take and Eat*** ay isang awiting pang-Kristiyano.  Isinulat ito ni Michael Joncas noong 1989. 

## Panitik
Narito ang orihinal na panitik sa Ingles:

Koro: *Take and  eat; take and eat: this is my body given up for you. Take and drink; take and drink: this is my blood given up for you.*

Mga berso:
#*I am the Word that spoke and light was made; I am the seed that died to be re-born; I am the bread that comes from heaven above; I am the vine that fills your cup with joy.*
#*I am the way that leads the exile home; I am the truth that sets the captive free; I am the life that raises up the dead; I am your peace, true peace my gift to you.*
#''I am the Lamb that takes away your sin; I am the gate that guards you night and day; You are my flock; you know the shepherd's voice; You are my own; your ransom is my blood.*
#*I am the cornerstone that God has laid; A chosen stone and precious in his eyes; You are God's dwelling place, on me you rest; Like living stones, a temple for God's praise.*
#*I am the light that came into the world; I am the light that darkness cannot hide; I am the morning star that never sets; Lift up your face, in you my light will shine.*
#*I am the first and last, the Living One; I am the Lord who died that you might live; I am the bridegroom, this my wedding song; You are my bride, come to the marriage feast.*

Narito ang resulta ng pagsasalin sa Tagalog:

Koro: *Kunin at kanin; kunin at kanin; ito ang aking katawang inialay para sa iyo.  Kunin at inumin; kunin at inumin: ito ang aking dugo na inialay para sa iyo.*

Mga taludtod:
#*Ako ang Salitang nagwika at nalikha ang liwanag; Ako ang butong namatay upang muling isilang; Ako ang tinapay na nagmula sa kalangitang nasa itaas; Ako ang baging na nagpupuno ng ligaya sa iyong kopa.*
#*Ako ang daang namumuno sa pag-uwi ng mga lumikas; Ako ang katotohanang nagpapalaya sa mga bilanggo; Ako ang buhay na bumubuhay sa mga patay; Ako ang iyong kapayapaan, tunay na kapayapaang handog ko sa iyo.*
#*Ako ang Kordero na nag-aalis ng iyong kasalanan; Ako ang tarangkahang nagbabantay sa iyo sa gabi at araw; Ikaw ang aking kawan; alam mo ang tinig ng pastol; Ikaw ay akin; ang aking dugo ang iyong pantubos.*
#*Ako ang panulukang bato inilagak ng Diyos; Isang piniling bato at mahalaga sa kanyang mga mata; Ikaw ang pook na tirahan ng Diyos, sa akin ka namamahinga; Katulad ng buhay na mga bato, isang templo para sa kapurihan ng Diyos.*
#*Ako ang liwanag na dumating sa daigdig; Ako ang liwanag na hindi maitatago ng liwanag; Ako ang tala ng umaga na hindi lumulubog; Iangat ang iyong mukha, sa iyo magliliwanag ang aking liwanag.*
#*Ako ang una at huli, ang Isang Nabubuhay; Ako ang Panginoong namatay upang mabuhay ka; Ako ang lalaking ikinakasal, ito ang aking awiting pangkasal; Ikaw ang aking babaeng ikinakasal, pumunta ka sa kapistahan ng kasal.''

## Mga sanggunian
Kaurian:Mga awit
Michael Joncas

Si **Jan Michael Joncas** (ipinanganak noong 1951), kilala rin bilang **J. Michael Joncas** at **Michael Joncas**, ay isang Amerikanong pari, mangangaral ng pananampalataya, teologong pangliturhiya, at kompositor ng kontemporaryong mga tugtuging pangkatoliko.  Pinakakilala sa mga awitin ni Jonca ang "''On Eagles' Wings*."  Nakatanggap siya ng MA sa liturhiya mula sa Pamantasan ng Notre Dame noong 1978 at nag-aral din sa Panimulaang Pontipikong Liturhikal (*Pontifical Liturgical Institute* sa Ingles) ng Roma.  Naordinahan siya noong 1980, at nagtuturo sa Pamantasan ng Santo Tomas sa San Pablo, Minesota at sa Pamantasan ng Notre Dame.

Kumakatawan ang mga komposisyon ni Joncas sa mas bantog na estilo ng musikang lumitaw sa mga parokya ng mga Amerikanong Katoliko sa paggising ng Ikalawang Konsehong Batikano.

## Musika sa kontemporaryong kalinangan 
Isa si Joncas sa maraming mga musikerong gumagawa ng komposisyong kaugnay ng kontemporaryong musikang liturhikal na pangkatoliko.  Nagtamasa ng malawakang tagumpay sa kabuuan ng mundong nagsasalita ng wikang Ingles, bagaman nagkaroon din ng ilang bilang ng mga kontrobersiyang pumalibot sa kanyang tugtugin.

Tinugtog ang kanyang *On Eagles' Wings* sa maraming mga serbisyong pang-alaala ng 9/11, at inawit ng isang dating *Miss America* sa serbisyong pang-alaala para sa pagbomba ng gusaling pederal ng Lungsod ng Oklahoma noong 1995.  Malawakan din itong narinig noong piliin ito ni Michael Crawford bilang temang tugtugin para sa isa sa pinakanakikila niyang mga konsiyerto na lumaong ibinrodkast sa telebisyon at ipinagbili bilang mga kaset at mga CD.

## Mga awitin 
* "*Take and Eat*" (1989)
* "*On Eagles' Wings*" (1979)
* "*I Have Loved You''" (1979)

## Mga sanggunian
## Mga kawing panlabas
*Larawan ni Michael Joncas, mula sa giamusic.com

Kategorya:Mga pari
Kategorya:Mga kompositor mula sa Estados Unidos
Kategorya:Mga teologo
Kategorya:Mga Katoliko
Henri de Toulouse-Lautrec

thumb|Si Henri de Toulouse-Lautrec (1894)

**Henri de Toulouse-Lautrec** (24 Nobyembre 1864&nbsp;– 9 Setyembre 1901), na may buong pangalang **Henri Marie Raymond de Toulouse-Lautrec-Monfa**, ay isang Pranses na pintor ng sining noong panahon Pagkaraan ng Impresyonismo. Ipinanganak siya sa isang maharlikang mag-anak, ngunit higit na namuhay sa piling mga aktor, mga mananayaw, at mga patutot ng Paris. Bantog siya sa pagpipinta ng mga buhay ng mga taong ito, sa aliwan ng Paris, at maramin pang mga larawan. Dalubhasa siya sa pagguhit o pagdodrowing, at gumawa rin ng maraming inilimbag o inimprentang mga poster o karatula upang maipatalastas ang mga aliwan.

Kategorya:Mga pintor
Kategorya:Mga Pranses
Pambansang Asambleya ng Apganistan

Ang **Pambansang Asambleya** ang pambansang lehislatura ng Apganistan. Ito ay kapulungang binubuo ng dalawang kapulungan:
**Wolesi Jirga () o ang Kapulungan ng Tao: ang mababang kapulungan na binubuo ng 250 kasapi.
**Mesherano Jirga () o ang Kapulungan ng mga Nakatatanda: mataas na kapulungan na binubuo ng 102 posisyon.

Isang bagong gusali ng parlamento ang ginagawa sa tulong ng Indiya. Ang dating Hari ng Apganistan, Mohammed Zahir Shah, ang naglatag ng pundasyon par asa bagong gusali noong 29 Agosto 2005.

## Mga sanggunian
## Mga kawing panlabas 
*Opisyal na Websayt ng Pambansang Asambleya 
*Opisyal na Websayt ng Parlamento 

Kategorya:Pamahalaan ng Afghanistan
Apganistan
W. H. Auden

Si **Wystan Hugh Auden** (Pebrero 21 1907 – Setyembre 29 1973) ay isang Amerikanong makata. Nagsulat siya ng ilang naging bantog na mga tula, katulad ng *Funeral Blues* at ng *As I Walked Out One Evening*. Nilalagdaan niya ang kanyang mga akda ng **W. H. Auden**.

Kategorya:Mga makata
Kategorya:Mga kompositor mula sa Estados Unidos
Kategorya:Mga manunulat mula sa United Kingdom
Kategorya:Mga manunulat mula sa Estados Unidos
Daniel Boone

Si **Daniel Boone** (2 Nobyembre 1734 – 26 Setyembre 1820) ay isang Amerikanong tagapanimula at kolonisador na nagbukas ng landas o daanang nakikilala bilang *Wilderness Road* ("Landas na Kagubatan"). Siya rin ang nagtatag ng Boonesborough (binabaybay ding Boonesboro kung minsan) sa Kentucky, Estados Unidos, na isa sa pinaka-unang maliliit na mga pamayanang nagsasalita ng wikang Ingles sa rehiyong iyon.

Kategorya:Mga Amerikano
Kategorya:Mga eksplorador
Kategorya:Mga eksplorador mula sa Estados Unidos
Kudeta sa Thailand (2006)

Ang **Kudeta noong 2006 sa Thailand** ay naganap noong Martes 19 Setyembre 2006, nang ang Royal Thai Army ay nagsagawa ng kudeta laban sa nahalal na pamahalaan ng tagapag-alagang Punong Ministro Thaksin Shinawatra. Ang kudeta, na unang hindi konstitusyonal na pagpapalit ng pamahalaan sa Thailand sa loob ng labinlimang taon, ay kasunod ng isang taong krisis pampolitika kung saan kasangkot si Thaksin, kanyang mga kaalyado at mga kalaban sa politika at naganap isang buwan bago ang nakatakdang pambansang halalan para sa kapulungan. Naiulat sa buong Thailand at sa iba pang lugar na si Heneral Prem Tinsulanonda, Tagapangulo ng Privy Council ang pasimuno ng kudeta. Kinansela ng mga militar ang nakatakdang halalan, pinawalang-bisa ang Saligang-Batas, binuwag ang Parlyamento, ipinagbawal ang mga protesta at lahat ng gawaing pampolitika, hinadlangan at sinensura midya, nagdeklara ng batas militar, at inaresto ang mga kasapi ng gabinete.

Political crisis
Political crisis
Kudeta noong 2006 sa Thailand
Kategorya:Thaksin Shinawatra
Trochilidae

Ang **Trochilidae** ay isang pamilya ng mga maliliit na ibon na nagmula at bumubuo sa pamilyang ***Trochilidae***.  Sa Ingles, karaniwang tinatawag na *hummingbirds* ang bumubuo sa pamilyang ito na may tuwirang salin na **ibong humuhugong**, **ibong umuugong**, o **ibong humahaginit**  sa Tagalog. Kabilang sila sa pinakamaliliit na mga ibon, at kinasasamahan ng pinakamaliit na uri ng umiiral pang mga ibong tinatawag na ibong-bubuyog na umuugong.  May kakayahan silang lumipad-lipad na lumutang-lutang at magpaurung-sulong sa gitnang ere sa pamamagitan ng mabilis na pagpagaspas ng kanilang mga pakpak sa bilis na 12–90 mga ulit bawat segundo (depende sa uri).  Maaari rin silang lumipad na paatras, at silang tanging pangkat ng mga ibong nakagagawa nito.  Hinango ang kanilang pangalan sa wikang Ingles na *hummingbird* mula sa katangiang hugong, ugong, o haginit (ang *hum* sa Ingles) na nalilikha ng mabilis na pagaspas, paghataw, pagbira, o pagkampay ng kanilang mga pakpak.  Nakalilipad sila sa tuling lumalampas sa 15&nbsp;m/s (54&nbsp;km/oras, 34&nbsp;mi/oras).

## Mga sanggunian 
Kategorya:Apodiformes
Kategorya:Trochilidae
Vittore Carpaccio

:*Tungkol ito sa isang pintor ng ika-15 daang taon.  Para sa pagkain, pumunta sa Carpaccio.*

Si **Vittore Carpaccio** (sirka 1460 &ndash; 1525/1526) ay isang Italyanong pintor ng paaralang Benesyano, na nag-aral sa ilalim ni Gentile Bellini.  Higit na kilala siya dahil sa isang inog o siklo ng siyam na mga dibuho, *Ang Alamat ni Santa Ursula*.  May pagkakonserbatibo ang kanyang estilo, na nagpapakita ng maliit na impluwensiya ng gawing pagkahumanista ng Renasimiyento, na nakapagpabago sa mga larawang ipininta noong Renasimyentong Italyano noong kanyang kapanahunan.  Naimpluwensiyahan siya ng estilo ni Antonello da Messina at ng maagang sining ng Olandes. Dahil dito, at dahil na rin sa karamihan sa kanyang mga gawa ang nananatili sa Benesya, tila napabayaan na ang kanyang sining kung ihahambing sa iba pang mga kasabayan niyang Benesyano, katulad nina Giovanni Bellini o Giorgione.  Maaaring higit na kilala siya dahil sa kanyang mga tanawing urbano, katulad ng isang larawang ipinintang nagpapakita ng mahiwagang pagpapagaling sa Tulay ng Rialto.  Nag-aalok ang mga kanbas na ito ng ilan sa pinakamahusay na mga impresyon ng Benesya noong kaigtingan pa ng kapangyarihan at kayamanan nito, na nagpapakita ng malakas na damdamin ng pagmamalaki ng mga mamamayan nito.  Sa iba pang mga ipinintang larawan, nagpapakita siya ng diwa ng pantasya na tila muling tumutunghay sa romansang midyibal, sa halip na nakikisalo sa pananaw na pastoral ng susunod na salinlahi.

Kategorya:Mga pintor mula sa Italya
Punong Ministro ng Taylandiya

Ang **Punong Ministro ng Taylandiya** (, ) ang pinuno ng pamahalaan ng Taylandiya. Ang Punong Ministro rin ang tagapangulo ng Gabinete ng Taylandiya. Ang posisyon ay nagawa simula pa noong Rebolusyon ng 1932, nang ang bansa ay naging kahariang konstitusyonal.

Ang Punong Ministro ay itinatalaga sa pamamagitan ng boto ng Kapulungan ng mga Kinatawan ng Taylandiya sa pamamagitan ng mayorya, at isinusumpa ng Hari ng Taylandiya. Ang pagpili ng Kapulungan ay nakabatay sa katotohanan kung ang punong ministro ay ang pinuno ng pinakamalaking partidong pampolitika sa mababang kapulungan o pinuno ng pinakamalaking koalisyon ng mga partido. Alinsunod sa saligang-batas, ang punong ministro ay pwede lamang matalaga ng dalawang beses at limitado sa dalawang magkasunod na termino. Ang kasalukuyang PM ay si Paetongtarn Shinawatra, hawak niya ang posisyon mula noong 18 Agosto 2024.

## Mga sanggunian
## Tingnan din
*Pamahalaan ng Taylandiya
*Saligang-Batas ng Taylandiya
*Talaan ng mga Punong Ministro ng Taylandiya
*Abhisit Vejjajiva

## Mga kawing panlabas
* Opisyal na Websayt
* Talaan ng mga Punong Ministro ng Thailand
* History of Thai Prime Ministers , a detailed list of Prime Ministers

Kategorya:Pamahalaan
Kategorya:Mga punong ministro


Kategorya:Politika ng Thailand
Thailand
The Host (nobela)

Ang nobelang **The Host** ay sinulat ng Amerikanong manunulat na si Stephenie Meyer. Ipinapakilala ng nobela ang isang dayuhang lipi, tinatawag na mga kaluluwa (souls), na sumakop sa Mundo. Inilalarawan sa libro ang pakikipagsapalaran ng isang kaluluwa nang ang utak ng taong kanyang sinakop ay manlaban at tumangging maglaho. Unang inilabas ang 750,000 paunang limbag ng *The Host*  noong ika-6&nbsp;ng Mayo, 2008. Gayunman, isang pandaigdig na salin ng nobela ang nauna nang inilabas noong ika-2&nbsp;ng Abril, 2008 sa mga bansang United Kingdom, Irlanda, Indonesya, Pilipinas, Australia at Hong Kong ng pang-UK na sangay ng palimbagan. Naisalin na ito sa wikang Dutch, Swedish, Aleman, Portuges, Italyano, Kastila at maging Hebreo. Ang prologo at ika-apat na kabanata ng libro ay maaaring mabasa sa opisyal na websayt ni Meyer.

Kategorya:Mga nobela mula sa Estados Unidos
Maneštra

Ang **Manestra** o **Menestra**, na **Maneštra** sa orihinal na pagbabaybay sa wikang Kroato, ay isang nilaga o pinakuluang pagkaing sabaw na gulay mula sa Istria, Kroasya.  Gawa ito sa mais ng tagsibol at bantog sa kabuoan ng hilagang Adriyatiko.  Binubuo ang nakabubusog na sabaw na ito ng pinausukang karne, mga munggo, pasta, at mga gulay.  Inihahain ito bilang unang kurso o unang entrada o unang hain ng sabaw kung ang pangunahing mga sangkap ay mga gulay, subalit maaaring isilbi bilang pangunahing hain o kurso kapag yari sa "mas malalakas na mga sangkap" katulad ng karne.  Ito ang Istrianong bersyon ng Italyanong minestrone.

## Mga sanggunian
Kaurian:Sabaw
Kaurian:Lutuing Kroato
Pangulo ng Croatia

Ang **Pangulo ng Republika** ang pinuno ng estado ng Croatia. Ang Croatia ay isang demokratikong parlamentaryo kung saan ang pangunahing gampanin ng Pangulo ay ang pamumuno sa hukbong sandatahan at diplomasya ng Croatia kasama ang Pamahalaan, bilang karagdagan sa mga tungkulin ng tanggapang ito. Limitado ang pagkapangulo sa dalawang mandato sa bawat tao.

Ang tanggapan ng Pangulo ng Croatia ay nasa Presidential Palace () sa Zagreb, na matatagpuan sa Pantovcak.

## Kasaysayan
Ang Sosyalistang Republika ng Croatia sa loob ng SFR Yugoslavia ay pinamumunuan ng grupo ng partidong komunista na bumuo ng kolektibong Panguluhan kung saan ang Pangulo ng Pangulohan ang pinuno nito. Ang unang demokratikong halalan noong 1990 ay hindi direktang naghalal ng kasapi ng Panguluhan. Sa halip naatasan ang parlamento na punuan ang mga posisyong ito katulad nang ginagawa nila noong panahon ng sosyalista. Nanalo ang Croatian Democratic Union sa halalan at ang pinuno nitong si Franjo Tudman ang namuno sa Panguluhan noong 30 Mayo 1990. Noong Hulyo 25, ipinasa ng parlamento ang ilang susog sa saligang-batas, kasama na ang susog LXXI na gumawa sa posisyong Pangulo at Pangalawang Pangulo. Ang Saligang-batas noong Kapaskuhan na naipasa noong 22 Disyembre 1990 ang nagtakda sa pamahalaan bilang sistemang semi-pangulohan at nagpatawag ng halalan para sa pangulo. Dahil sa digmaan sa Croatia, ito ay naantala hanggang noong tag-init ng 1992.

## Tingnan rin
*Politika ng Croatia
*Talaan ng mga Pangulo ng Croatia
*Punong Ministro ng Croatia

## Mga sanggunian
## Mga kawing panlabas 
* President of the Republic of Croatia 

Kategorya:Pangulo

Kategorya:Politika ng Croatia
Kategorya:Pamahalaan ng Croatia
Pastelerya

Ang **pastelerya** (Ingles: *pastry*) ay isang pangalan na ibinibigay sa sari-saring mga uri ng mga produktong hinurno na yari mula sa sangkap na katulad ng harina, asukal, gatas, mantikilya, pampalutong (o mantika), pampaalsa, at/o mga itlog. Ang maliliit na mga keyk, mga tart, at iba pang matatamis na mga produktong hinurno ay tinatawag na mga "pastelerya".  

Ang pastelerya ay maaari ring tumukoy sa masa kung saan nagagawa ang mga produktong hinurno.  Ang masa na pampastelerya ay pinagugulong upang maging manipis at ginagamit bilang isang pinagmumulan ng mga produktong hinuhurno.  Kabilang sa pangkaraniwang mga putaheng pastelerya ay ang mga kakanin, mga tart, mga *quiche*, at mga empanada. 
.

## Mga sanggunian
Kategorya:Pagkain
Talaan ng mga Pangulo ng Croatia

Talaan ito ng mga Pangulo ng Croatia. Kasama sa talaan ang mga pinuno ng estado ng Sosyalistang Republika ng Croatia, isang kasaping bansa ng Sosyalistang Pederal na Republika ng Yugoslabya. Bago ang taong 1974, ang pinuno ng estado ng Croatia ay ang ispiker ng parlamento ng Croatia. Ang Parlamento ng Croatia ay kilala bilang Asambleya ng mga Tao (*Narodna Skupština*) 1945–1953, at muling tinawag sa dati nitong pangalan, ang *Sabor*, noong 1953 (Ang "*Sabor*" ay sinasalin bilang "Parlamento" sa talaan).

## Mga Pinuno ng estado ng Croatia
## Tingnan rin
*Politika ng Croatia
*Pangulo ng Croatia
*Punong Ministro ng Croatia

Croatia
*
Pagsusuri ng kontra balistik na misayl sa Tsina noong 2010

Ang Republikang Popular ng Tsina ay nagsagawa ng nakabase sa lupa at mataas na pagsusuri sa kontra balistik na misayl noong 11 Enero 2010.

## Pangunahing impormasyon
Ang pagsusuri ng Tsina ang unang pagsusuri nang katulad na uri na ginawa sa Estados Unidos. Ang unang pagsusuri sa Estados Unidos ay isinagawa sa Vandenberg Air Force Base (Vandenberg AFB), California.

 Ang paglipad ng Intercontinental ballistic missile ay may tatlong yugto sa himpapawid, ang pagbunsod (unang yugto), ang kalagitnaan (ikalawang yugto), at ang huling muling pagpasok sa atmospera (panghuling yugto). Ang pagsusuri na ginanap ng Tsina ay nakatuon sa ikalawang yugto kung kailan nasa labas ng atmospera ang puntirya. Ang kontra-misayl ay nilunsad ng sikat na HQ-9 na sistema ng tanggulan. Sinasabi na **tagumpay**' ang pagsusuri. Ang buong pangalan ng pagsusuri ay tinatawag na *Test of the Land-based Mid-course Phase Anti-ballistic Missile Interception  Technology* (simplified Chinese: 陆基中段反导拦截技术试验).

 Lumabas ang isang lathalain sa PLA Daily noong Nobyembre 12, 2009 na nagpapakita na mayroon na ang Tsina ng bagong uri ng misayl na mayroong kapabalidad na kontrahin ang iba pang misayl. Kamakailan lamang, pinatunayan rin ito ng isang pahayag ni Zhu Zhuhua (朱祝华), direktor ng PLA Air Force Furnishment Research Institute (解放军空军装备研究院).

## Mga kawing
* SINA News 11th January 2010 - 我国进行陆基反导拦截技术试验 (*China tested land-based anti-ballistic missile technology*) 
* Yahoo! News - China says missile defense system test successful 

## Mga sanggunian
Kategorya:2010 sa Tsina
Kategorya:Militar ng Republikang Bayan ng Tsina
Pašticada

Ang **Pastikada**, o **Pašticada** sa orihinal na pagbabaybay, ay isang tanyag na lutuin ng karne sa Kroasya na nilaga o pinakuluan na niluto sa natatanging sarsa. Malimit itong tinatawag na *Dalmatinska pašticada* dahil nagmula ito sa Dalmatia. Nangangailangan ito ng matagal at madiwara o mabusising paghahanda, na kinabibilangan ng pagbababad ng malalaking hiwa ng karne sa suka, limon, at dumero o ramero (rosa-maria) bago iluto (hindi bababa sa 24 mga oras). Iniluluto ang ibinabad na karne na may mga karot, klabo de olor o girople (*Syzygium aromaticum*, singkahulugan ng *Eugenia caryophyllata*), maskada, pulang alak, at *prosciutto* na hiniwa o inatado na hugis kubiko ang bawat piraso, sa loob ng dalawang mga oras, depende sa dami ng karne. Paminsan-minsan din itong hinahaluan ng mga pruno. Sa Kroasya, isang itong pagkaing inihahanda sa mahahalagang mga kapistahan, kasama ang mga kasalan at *Mardi Gras*. Karaniwan itong isinisilbing may *gnocchi* o maluwang na mga luglog. May pagkakahawig ito sa *daube provençale*, bagaman hindi malinaw kung pareho sila ng pinagmulan.

## Mga sanggunian 
Kategorya:Pagkain
Kategorya:Lutuing Kroato
Kategorya:Karne
Pangunahing Ministro ng Hilagang Irlanda

Ang **Pangunahing Ministro at katulong na Pangunahing Ministro** (Irish: *Céad-Aire agus an leas-Chéad-Aire*, Ulster Scots: *Heid Männystèr an tha Heid Männystèr depute*), dinadaglat na FM/dFM, ang mga posisyon sa Ehekutibo ng Hilagang Irlanda na may tungkuling magpatakbo ng Tanggapan ng Pangunahing Ministro at katulong na Pangunahing Ministro (OFMDFM) sa Hilagang Irlanda.

Ang mga nakaupo ay sina Arlene Foster (**gumaganap**) ng Demokratikong Unyonistang Partido bilang Pangunahing Ministro at si Martin McGuinness ng Sinn Féin nilang katulong na Pangunahing Ministro.

## Pangunahing Ministro at katulong na Pangunahing Ministro 
### Pangunahing Ministro 
### Katulong na Pangunahing Ministro 
### Direct rule na mga ministro 
Sa kasagsagan ng panahon ng suspensiyon, ang Kalihim ng Estado ng Hilagang Irlanda ang tumutupad sa mga tungkulin ng Pangunahing Ministro at katulong na Pangunahing Ministro.

## Mga sanggunian 
## Tingnan din 
* Tanggapan ng Pangunahing Ministro at katulong na Pangunahing Ministro
* Ehekutibo ng Hilagang Irlanda
* Junior Ministers

## Mga kawing panlabas 
* OFMDFM

Kategorya:Ehekutibo ng Hilagang Irlanda
Fox News Channel

Ang **Fox News Channel** (**FNC**), minsan tinatawag na **Fox** o **Fox News**, ay isang gumagamit ng kable at  satellite na news channel na pagmamay-ari ng Fox Entertainment Group, isang sangay ng News Corporation. Hanggang noong Abril 2009, mapapanood ito sa 102 milyong kabahayan sa Estados Unidos at sa ilang manonood sa ibang bansa, sumasahimpapawid gamit ang kanyang istudyo sa lungsod ng Bagong York.

Ang tsanel ay ginawa ng Australian-American media mogol na si Rupert Murdoch, na kumuha kay Roger Ailes bilang tagapagtatag na CEO nito. Inilunsad ang tsanel noong Oktubre 7, 1996 sa 17 milyong cable subscribers. Mabagal na tumaasa sa pamamayagpag ang network sa huling bahagi ng 1990s. Sa usapin ng kalimitang manonood (Nielsen ratings), nangunguna ang Fox News bilang pinakapinapanood na cable na network ng balita sa Estados Unidos, nauunahan nito ang CNN at MSNBC.

## Telebisyon
## Mga sanggunian 
## Mga kawing panlabas 
* FoxNews.com *opisyal na websayt*
* News Corporation parent company

*
Kaurian:News Corporation

Kategorya:Mga estasyon ng telebisyon sa Estados Unidos
Pamamaril sa Habikino noong 2010

Ang **Pamamaril sa Habikino noong 2010** ay isang nakamamatay na pamamaril ng isang lalaki sa Habikino, Prepektura ng Osaka noong Enero 12, 2010. Sinasabing nagpakamatay rin ang lalaki matapos ang kanyang pamamaril. Ang mga insidente ng ganitong pamamaril ay lubos na pambihirang nagyayari sa bansang Hapon.

## Mga sanggunian
Kaurian:Namatay noong 2010
Kaurian:2010 sa Hapon
Kaurian:Habikino
Peter Robinson (politiko)

Si **Peter David Robinson** (ipinanganak 29 Disyembre 1948) ay isang politiko mula sa Hilagang Irlanda. Siya ang Pangunahing Ministro ng Hilagang Irlanda simula noong 5 Hunyo 2008 at pinuno ng Demokratikong Unyonistang Partido (DUP) simula 31 Mayo 2008. Dati siyang Ministro ng Pananalapi at Empleyado.

Nasangkot na si Robinson sa politika sa Hilagang Irlanda sa halos buong katandaan niya.  Nahalal siya sa 1979 bilang Kasapi ng Parlamento (KP) para sa Belfast konstituwensiya ng Belfast East.  Sa muling pagkakatatag ng debolusyon sa Hilagang Irlanda, nahalal si Robinson sa 1998 bilang Kasapi ng Asambleyang Lehislatibo (MLA) para sa konstituwensa ng Belfast Belfast East.

Napanalunan niya ang halalan sa pagkapinuno nang walang kalaban noong 17 Abril 2008. Sa dakong huli, naging Pangunahing Ministro siya noong 5 Hunyo 2008 matapos ang pagbibitiw ni Pangunahing Ministro Ian Paisley noong 31 Mayo 2008.

Noong Enero 2010 marami sa kanyang partido ang nanawagan sa kanyang pagbibitiw dahil sa iskandalong kinasangkutan ng kanyang asawang si Iris Robinson. At noong 11 Enero 2010 ipinahayag ni Robinson na magbibitiw siya sa pagiging Pangunahing Ministro sa loob ng anim na linggo. Nanomina si Arlene Foster bilang kanyang kapalit.

## Tingnan din 
* Demokratikong Unyonistang Partido
* Pangunahing Ministro at katulong Pangunahing Ministro
* Kagawaran ng Pananalapi at Empleyado

## Mga sanggunian 
## Mga kawing panlabas 
* DUP
* Peter Robinson 
* TheyWorkForYou
* Guardian 

Kategorya:Mga konsehal sa Hilagang Irlanda
Kategorya:Mga Pangunahing Ministro sa Hilagang Irlanda
Kategorya:UK MPs 1979-1983
Kategorya:UK MPs 1983-1987
Kategorya:UK MPs 1987-1992
Kategorya:UK MPs 1992-1997
Kategorya:UK MPs 1997-2001
Kategorya:UK MPs 2001-2005
Kategorya:UK MPs 2005-
Kategorya:Mga Hilagaing Irlandes
Awditoryum

:*Huwag itong ikalito sa awditoryo.*

Ang **awditoryum** (Ingles: *auditorium*, *auditoriums* sa maramihan, o kaya *auditoria* subalit hindi kadalasan) ay isang uri ng bulwagan, tanghalan, o sinehan,  Tumutukoy din ang salitang ito sa isang pook sa teatro o tanghalan, bulwagan ng konsiyerto, o iba pang lugar na pinagdarausan ng pagtatanghal kung saan nakalagak ang mga manonood upang mapakinggan o mapanood ang isang palabas.  Para sa mga sinehan, ang bilang ng mga auditoryum ay tinatawag na bilang ng mga panooran, palabasan, tabing o iskrin, panabing, o panambil.

## Mga sanggunian
Kategorya:Mga gusali at estruktura
Himagsikang Ruso

Ang **Himagsikang Ruso** o **Rebolusyong Ruso** ay maaaring tumukoy sa:

* Himagsikang Ruso (1905), isang sunud-sunod na mga pag-atake at mga pag-aalsa laban kay Nicolas II, na nagresulta sa paglikha ng Estadong Duma.
* Himagsikang Ruso (1917)
** Himagsikan ng Pebrero, na nagresulta sa kusang pagbibitiw o pagbaba sa tungkulin ni Tsar Nicolas II ng Rusya.
** Himagsikan ng Oktubre, ang himagsikang pinangunahan ng mga Bolshevik.